**Ո Ր Ո Շ ՈՒ Մ**

**Կատարողական վարույթը կասեցնելու մասին**

11.01.2017թ. ք.Երևան

ՀՀ ԱՆ ԴԱՀԿ ապահովող ծառայության Երևան քաղաքի Շենգավիթ բաժնի ավագ հարկադիր կատարող արդարադատության մայոր Սերոբ Ավետիսյանս, ուսումնասիրելով 08.11.2016թ. հարուցված թիվ 02613596 կատարողական վարույթի նյութերը.

**Պ Ա Ր Զ Ե Ց Ի**

Երևան քաղաքի Շենգավիթ վարչական շրջանի ընդհանուր իրավասության դատարանի կողմից 09.12.2016թ. տրված թիվ ԵՇԴ/1754/02/16 կատարողական թերթի համաձայն պետք է Տիգրան Գևորգյանից հօգուտ Գագիկ Գրիգորյանի բռնագանձել 6.000 ԱՄՆ դոլարին համարժեք դրամ որպես պարտքի գումար, 57.780 դրամ վճարված պետտուրքը, ինչպես նաև 01.01.2016թ.-ից սկսած մինչև պարտավորության փաստացի կատարման օրը 6.000 ԱՄՆ դոլարին համարժեք դրամի նկատմամբ ՀՀ ԿԲ կողմից սահմանված բանկային տոկոսի հաշվարկային դրույքաչափով հաշվարկվող տոկոսները:

Պարտապանից պետք է բռնագանձել նաև բռնագանձվող գումարի հինգ տոկոսը՝ որպես կատարողական գործողությունների կատարման ծախս:

Կատարողական գործողությունների ընթացքում պարզվել է, որ պարտապան Տիգրան Գևորգյանը աշխատում է <<ՀԱՅԱԷՐՈՆԱՎԻԳԱՑԻԱ>> ՓԲԸ-ի օդային երթևեկության սպասարկման տնօրինության <<ԵՐԵՎԱՆ>> ՕԵԿ կենտրոնի <<ՇՐՋԱՆԱՅԻՆ>> կարգավարական կետում /ՇԿԿ/, միաժամանակ արգելանք է կիրառվել աշխատավարձի վրա 30 տոկոսի չափով։

Պարտապանին պատկանող գույք կամ այլ դրամական միջոցներ չեն հայտնաբերվել։

Իրականացված գործողությունների ընթացքում պարզվել է, որ պարտապանին պատկանող դրամական միջոցները չի բավականեցնում կատարողական թերթի պահանջի ամբողջական կատարմանը։

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39-րդ հոդվածներով**

**Ո Ր Ո Շ Ե Ց Ի**

Կասեցնել 08.11.2016թ. հարուցված թիվ 02613596 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**Ավագ հարկադիր կատարող` Սերոբ Ավետիսյան**